கேள்வி: துக்ளக் வம்சம் - பூர்வீகம் என்பது என்ன?
பதில்: துக்ளக் அரசமரபானது துருக்கிய-மங்கோலிய கலாச்சாரம் அல்லது துருக்கிய மக்கள் குழு பூர்வீகத்தைக் கொண்டிருந்தது. ''துக்ளக்'' என்ற சொல் எவ்வாறு தோன்றியது என்பது தெளிவாகத் தெரியவில்லை. ''குத்லுக்'' என்ற துருக்கிய சொல்லின் இந்திய வடிவம் துக்ளக் என 16ஆம் நூற்றாண்டு வரலாற்றாளரான பெரிஷ்தா குறிப்பிடுகிறார். ஆனால் இதுவும் சந்தேகத்திற்குரியதாக உள்ளது. இலக்கிய, நாணய மற்றும் கல்வெட்டு சான்றுகள் துக்ளக் என்பது மூதாதையர் கொண்டிருந்த பட்டம் இல்லை என்பதைத் தெளிவுபடுத்துகின்றன. ஆனால், இந்த அரசமரபைத் தோற்றுவித்த காசி மாலிக்கின் தனிப்பட்ட பெயராக துக்ளக் இருந்தது. இணக்கமானதாக இருப்பதற்காக ''துக்ளக்'' என்ற சொல்லை ஒட்டு மொத்த அரசமரபையும் குறிக்க வரலாற்றாளர்கள் பயன்படுத்துகின்றனர். ஆனால், இந்த அரசமரபை துக்ளக் அரசமரபு என்று அழைப்பது துல்லியமற்றதாக உள்ளது. ஏனெனில் இந்த அரசமரபின் மன்னர்களில் ஒருவர் கூட துக்ளக் என்ற பெயரை தங்களது பெயருடன் பயன்படுத்தவில்லை. கியாதல்தீனின் மகனான முகம்மது பின் துக்ளக் மட்டும் தன்னை துக்ளக் ஷாவின் மகன் ("பின் துக்ளக்") என்று அழைத்துக் கொண்டார். இந்த அரசமரபின் பூர்வீகமானத்து நவீன வரலாற்றாளர்கள் மத்தியில் விவாதத்திற்குரியதாக உள்ளது. ஏனெனில், ஆரம்ப கால நூல்கள் இந்த அரசமரபு குறித்து வேறுபட்ட தகவல்களை கொடுக்கின்றன. துக்ளக்கின் அரசவைக் கவிஞரான பத்திரி சச், பக்ரம் குர் என்ற மன்னரின் வழித்தோன்றல் வழியாக இந்த அரசமரபுக்கு ஒரு சாசானிய மரபை கொடுப்பதற்காக முயற்சித்துள்ளார். மரபின் மீதான சுல்தானின் அதிகாரப்பூர்வ நிலையாகவும் இது தோன்றுகிறது. எனினும் இது புகழ்வதற்காக கூறப்பட்டது என்று நிராகரிக்கவும் படலாம். வரலாற்றாளர் பேதுரு சாக்சன் துக்ளக் மங்கோலிய இனத்தைச் சேர்ந்தவர் என்றும், அலகு என்ற மங்கோலிய தலைவனின் ஓர் ஆதரவாளராக இவர் இருந்தார் என்று பரிந்துரைக்கிறார். சூபி துறவி ருக்னே ஆலம் துருக்கிய மக்கள் குழு "கரவுனாக்கள்" (''நெகுதரி'') பழங்குடியினத்தை சேர்ந்தவராக துக்ளக் இருந்தார் என்று கோரியதாக மொராக்கோ நாட்டு பயணியான இப்னு பதூதா குறிப்பிடுகிறார். துருக்கிஸ்தான் மற்றும் சிந்து மாகாணம் இடைப்பட்ட மலைப் பாங்கான பகுதியில் இவர்கள் வாழ்ந்தனர். இவர்கள் உண்மையில் மங்கோலியர் ஆவர்.
கேள்வி: துக்ளக் வம்சம் - இந்தோ-இசுலாமியக் கட்டடக் கலை பற்றி தகவல் சொல்.
பதில்: துக்ளக் அரசமரபின் சுல்தான்கள் குறிப்பாக பிரோசு ஷா துக்ளக் ஏராளமான கட்டுமானத் திட்டங்களுக்குப் புரவலராகத் திகழ்ந்தார். இந்தோ-இசுலாமியக் கட்டடக் கலையின் முன்னேற்றத்திற்கு இவர் காரணமாகக் கூறப்படுகிறார்.William McKibben (1994), The Monumental Pillars of Fīrūz Shāh Tughluq. Ars orientalis, Vol. 24, pp. 105–118 File:Tughlaqabad Fort, Tughlaqabad, Delhi.jpg|துக்ளகாபாத் கோட்டை, துக்ளகாபாத், தில்லி. File:Ghiyath aldin tughluq tomb.JPG|சுல்தான் கியாத் அல்-தின் துக்ளக் கல்லறை, துக்ளகாபாத் கோட்டை, துக்ளகாபாத், தில்லி. File:Tughlaqabad fort wall.jpg|துக்ளகாபாத் கோட்டை மதில் File:Tughlaqabad walls.jpg|துக்ளகாபாத் கோட்டை File:Feroze Sha's tomb with adjoining Madrasa.JPG|அருகிலுள்ள மதராசாவுடன் சுல்தான் பிரூசு சா துக்ளக் கல்லறை, கௌசு காசு வளாகம், தில்லி. File:Remains of buildings at Firoze Shah Kotla, Delhi.jpg|பெரோஸ் ஷா கோட்லாவின் சிதிலங்கள், ஓவிய ஆண்டு 1802. File:West Gate Of Firoz Shah's Cotillah, Delhi - British Library .X768-2(11)jpg.jpg|ஃபெரோஸ் ஷா கோட்லா மேற்கு வாயில் (தற்போதைய ஃபெரோஸ் ஷா கோட்லா), ஓவிய ஆண்டு 1802. File:Feroz shah kotla02 by ashish.jpg|ஃபெரோஸ் ஷா கோட்லா மட்டைப் பந்து மைதானத்திற்கு அடுத்து உள்ள ஃபெரோஸ் ஷா கோட்லா எஞ்சிய பகுதிகள். File:Bahlol Khan Gazi's Mosque 02.jpg|கிலால் கான் காசி மசூதி, தோல்கா, குசராத்து.